- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. xx din xx.01.2020

Proiect

Ca urmare a solicitării de emitere a acordului de mediu adresate de **COMUNA SÂNTIMBRU**, cu sediul în comuna Sântimbru, sat Sântimbru, nr.588, judeţul Harghita înregistrată la Agenţia pentru Protecţia Mediului Harghita cu nr.8508 din 17.09.2019, completată cu nr.9097/08.10.2019, nr.10291/22.11.2019 în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **10.12.2019** că proiectul „ **Reabilitarea și modernizarea stației de epurare a apelor uzate din satul Sântimbru, județul Harghita”** propus a fi amplasat în comuna Sântimbru, sat Sântimbru, intravilanul, județul Harghita.

- nu se supune evaluării impactului asupra mediului.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Caracteristicile proiectului:

1. proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct.13, lit. a, orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau prezenta anexă,deja autorizate, executate sau în curs de a fi executate,care pot avea efecte semnificative negative asupra mediului, coroborat cu pct.10, lit. f.),construcția căilor navigabile interioare, altele decât cele prevăzute în anexa nr.1, lucrări de canalizare și lucrări împotriva inundațiilor;
2. Justificarea potrivit criteriilor prevăzute în anexa nr.3;

**1.Caracteristicile proiectelor**

Obiectul propus va fi amplasat la locul numit Retkapu. Acest loc se află în mijlocul satului. E o fâneață între Bedecs și Alszeg. Suprafața actuală este de 998 m2, împrejmuită cu gard de plasă zincată.

**a) dimensiunea și concepția întregului proiect:**

Reabilitarea stației de epurare existente și construirea unei noi stații de epurare, dimensionat pentru o perspectivă de 25 ani, cu debitul mediu de 300 mc/zi.

Stația de epurare nouă va fi compusă din:

1. Pavilion de exploiter;
2. Stație de pompare a apelor preepurate mechanic;
3. Separator de grăsimi și nisip;
4. Bazin de aerare;
5. Bazin dezinfecție;
6. Bazin de concentrare și stabilizare aerobă a nămolului;

Stația de epurare nouă construită va avea următoarele trepte:

* Treapta de epurare mecanică:
* grătar rar și grătar fin, amplasate într-un pavilion de exploatare;
* Stație de pompare ape epurate mecanic;
* Deznisipator și separator de grăsimi – bazin din beton armat 8,5x2,70;

Treapta de epurare biologică:

* bazin de aerare+decantor secundar, montate într-un bazin circular din beton armat cu diametrul de D10m;
* Bazin de clorinare, din beton armat , 5,90x2,30;
* Conductă de evacuare ape epurate în emisar( râul Olt)

Treapta de tratare a nămolului în exces:

* Bazin de stabilizare aerobă din beton armat cu diametrul de D 7,00 m , echipamente pentru deshidratarea nămolului stabilizat, montate în pavilionul de exploatare;

Proiectul se poate împărți în două etape: Reabilitarea stației de epurare existente și construirea stației de epurare noi.

b) **cumularea cu alte proiecte existente şi/sau aprobate**: Nu este cazul.

c) **utilizarea resurselor naturale, în special a solului, a terenurilor, a apei şi a biodiversităţii**: Nu se ocupă alte suprafețe

d)**Cantitatea și tipurile de deșeuri generate pe amplasament în timpul realizării proiectului:**

- Deşeurile municipale amestecate (cod deşeu-20.03.01) pot fi colectate în pubele și depozitate în locuri special amenajate, de unde se evacuează la rampe de gunoi special amenajate;

- Deşeurile de pământ (cod deşeu 17.05.04) vor fi utilizate pentru reamenajarea amplasamentului.

- Deşeuri rezultate din activitatea de întreținere a utilajelor terasiere, în special uleiul uzat ( cod deșeu 13 02 06) se colectează în recipiente metalice(butoaie de tablă) care se schimbă numai la bazele de utilaje ale executantului.

**În timpul funcțiune, rezultă următoarele tipuri de deșeuri**:

- Deșeuri menajere produse de personalul de exploatare al stației de tratare apă potabilă și al stației de epurare( cod deșeu 20 03 01) vor fi colectate în pubele și depozitate în locuri special amenajate, de unde se evacuează las rampe de gunoi;

- Nămoluri de la limpezirea apei (cod deșeu 19 09 02);

- Deșeuri reținute pe site ( cod deșeu 19 08 01);

- Deșeuri de la deznisipatoare ( cod deșeu 19 08 02);

- Nămol de la epurarea apelor menajere (cod deșeu 19 08 05);

e) poluarea și alte efecte nocive:

- emisii în apă: - *în faza de construire apele menajere vor fi trecute prin stația existentă realibitată astfel se va evita poluare râului Olt, cu ape uzate menajere.*

*- în fază de exploatare lucrările executate vor avea un efect pozitiv major asupra ape râului Olt prin epurarea apelor menajere care în condițiilor actuale se scurg în râu fără epurare.*

- **emisii în aer:**

- gazele provenite din arderea carburanților în motoarele utilajelor de construcții și de transport, folosite la transportul materialelor de construcții și la execuția lucrărilor de terasamente;

- praful ridicat de la manevrarea utilajelor de construcții și transport, depozitarea haotică a materialelor de construcție,a agregatelor sau a pământului rezultat din excavațiile pentru rețelele edilitare poate favoriza antrenarea particulelor fine de curenții de aer și creșterea, astfel a capacității acestuia;

- pulberile antrenate prin circulația autovehiculelor pe drumurile de legătură cu amplasamentul. Poluanții atmosferici caracteristici lucrărilor de execuție sunt particulele cu proveniență naturală ( emise în timpul manevrării materialelor), particulele și gazele de eșapament emise de utilaje. Sursele se încadrează în categoria surselor libere la sol, discontinue. Date fiind perioadele limitate de execuție a lucrărilor de construcție, emisiile aferente acestora vor apare în aceste perioade, cu un regim maxim de 10 ore/zi. Având în vedere perioada destul de scurtă de derulare a activităților de construcție se apreciază că impactul produs asupra atmosferei va fi semnificativ.

**- zgomot**: Surse de zgomot și vibrații

**În timpul realizării construcțiilor** nu se vor utiliza generatoare de zgomot puternic. Zgomot și vibrații vor fi temporar numai în timpul execuției lucrărilor, acestea fiind: mijloacele de transport material și utilajele de construcții.

Amenajările și dotările pentru protecția zgomotului și vibrațiilor. Având în vedere destinația și specificul lucrărilor nu se prevăd amenajări, dotări sau restricții în timpul execuției, împotriva zgomotului și vibrațiilor.

Nivelul de zgomot rezultat la limita incintei obiectivului și la cel mai apropiat receptor protejat. Nivelul de zgomot rezultat în urma executării lucrărilor, măsurat la 3,0 m de fațada celei mai apropiate clădiri de locuit și 1,5 m înălțime de sol nu va depășii valoarea maximă de : Lech=35 dB(A) între orele 600-22oo și Lech=35 dB(A) între orele 22 oo- 600

În perioada de exploatare construcțiile și rețelele nu generează zgomote și vibrații care să afecteze locuitorii, cele mai apropiate case fiind la o distanță de 105 m. Zgomote și vibrații sunt produse de către suflantele

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în extravilanul comunei Sântimbru, sat Sântimbru, județul Harghita pe terenuri aflate în proprietatea Comunei Sântimbru, conform Certificatul de Urbanism nr.3/10.04.2019 emis de Comuna Sântimbru , folosință actuală fâneață, stație de epurare

**b) bogăția, disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: **Amplasamentul proiectului se află în situl de importanță comunitară ROSCI0007 Bazinul Ciucului de Jos .**

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, o mică parte a intravilanului comuna Sântimbru, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g)cumularea impactului cu impactul altor proiecte existente și/sau aprobate; Nu este cazul.

**….II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

1. amplasamentul proiectului se află în situl de importanță comunitară ROSCI0007 Bazinul Ciucului de Jos și în aria de protecţie specială avifaunistică ROSPA0034 Depresiunea şi Munţii Ciucului
2. în vecinătatea amplasamentului există specii ocrotite de interes comunitar menţionate în Formularul Standard Natura2000 al ariei ROSPA0034 „Depresiunea şi Munţii Ciucului” și habitate ocrotite (pajiști cu *Molinia* pe soluri turboase) menționate în Planul de management al sitului ROSCI0007 Bazinul Ciucului de Jos. Conform organizării teritoriale ale managementului amplasamentul se află zona suprafețelor cu management activ al habitatelor și speciilor în cadrul ROSCI0007.
3. punctul de vedere nr. 278/ST.HR/27.09.2019 și avizul favorabil nr. emisă de Agenția Națională pentru Arii Naturale Protejate – Serviciul Teritorial Harghita
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**III. Motivele pe baza cărora s-a stabilit neefectuarea evaluării impactului asupra corpurilor de apă în conformitate cu adresa nr.2191/15.06.2019 emisă de ABA Olt, SGA Harghita sunt:**

* S-a emis Avizul de gospodărire a apelor .2019 de către ABA Olt, SGA Harghita, Proiect din 15.01.2020

**Condițiile de realizare a proiectului:**

1. Respectarea prevederilor Avizului de gospodărire a apelor, Proiect din 15.01.2020 emis de ABA Olt, SGA Harghita.
2. Respectarea condițiilor impuse avizul nr. 02/ST.HR./08.12.2019 emis de Agenția Națională pentru Arii Naturale Protejate Serviciul Teritorial Harghita;
3. La limita amplasamentului să fie plantate arbori și arbuști
4. Este interzisă depunerea/stocarea materialelor de orice fel în ariile naturale protejate menționate în afara amplasamentului prezentat
5. Este interzisă deversarea apelor neepurate în râul Olt în perioada de construire și reabilitare

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István